Мы махуэхэм
Бадзэуэгъуэм и 25, махуэку
Тунисыр Республикэ щыхъуа махуэщ
Актер, усакIуэ, уэрэджыIакIуэ цIэрыIуэ, РСФСР-м щIыхь зиIэ и артист Высоцкий Владимир (1938 — 1980) дунейм щехыжа махуэщ.
1472 гъэм шэрджэс кхъухь 24-рэ тенджыз ФIыцIэм зэпрыкIри, Тыркум теуауэ щытащ.
1943 гъэм Прохладнэ — Налшык гъущI гъуэгур зэфIэгъэувэжыныр зэфIэкIащ.
1984 гъэм Савицкая Светланэ цIыхубз космонавт-хэм ящыщу япэу кхъу- хьым къикIри, хьэршым хыхьащ.
КъШР-м и цIыхубэ тхакIуэ Ахъмэт Мухьэдин къызэралъхурэ илъэс 96-рэ ирокъу.
АР-м и къэрал лэжьакIуэ, журналист, политикэ щIэныгъэхэм я доктор КIэрашэ Аслъэнбэч и ныбжьыр илъэс 65-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 24 — 26-рэ, жэщым градус 19 — 21-рэ щыхъунущ.
Бадзэуэгъуэм и 26, мэрем
Кубэ Республикэм и лъэпкъ махуэшхуэщ — цIыхубэм зыкъыщаIэта махуэщ. 1953 гъэм бадзэуэгъуэм и 26-м щIадзэри, лъэпкъыр щIэбэнащ Батистэ Фульхенсио и диктатурэр тедзыным. А бэнэныгъэр Кастрэ Фидель зи пашэ хэкупсэхэм я текIуэныгъэкIэ иухащ 1959 гъэм.
1918 гъэм къызэрагъэпэщащ Статистикэм и управленэ нэхъыщхьэр.
1926 гъэм Петропавловск быдапIэм декабристхэр щаукIащ.
1957 гъэм СССР-м дунейм щыяпэу иутIыпщащ гъуэгуанэшхуэ зэпызычыф баллистическэ ракетэр.
ТхакIуэ, тхыдэдж-архивист, КъБР-м щэнхабзэмкIэ щIыхь зиIэ и лэжьакIуэ Опрышкэ Олег и ныбжьыр илъэс 77-рэ ирокъу.
УсакIуэ цIэрыIуэ, КъБР-м щэнхабзэмкIэ щIыхь зиIэ и лэжьакIуэ Бицу Анатолэ и ныбжьыр илъэс 67-рэ ирокъу.
Къэрал лэжьакIуэ, КъШР-м и Правительствэм и УнафэщIу щыта Къардэн Алик и ныбжьыр илъэс 59-рэ ирокъу.
КъБР-м щIыхь зиIэ и артист Iэщын Руслан и ныбжьыр илъэс 43-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 21 — 26-рэ, жэщым градус 17 — 21-рэ щыхъунущ.
